Muslimsk student ble navngitt som «Isis» i årbok
Hendelsen fant sted ved Los Osos High School i Rancho Cucamonga i den amerikanske delstaten California, melder Huffington Post. Den muslimske studenten oppdaget at hun ved en feil hadde blitt identifisert som «Isis Phillips» da skolens årbok kom på trykk. – Jeg er veldig trist, kvalm, såret og flau over at Los Osos High School var i stand til å komme unna med dette. Tydeligvis er jeg «Isis» i årboken, skriver hun på Twitter hvor hun også har delt bildet. I lang tid var Isis et jentenavn som ble hyppig brukt i USA , men etter at navnet har blitt knyttet til terrorgruppen som kaller seg den Den islamske stat, har populariteten dalt kraftig. Les også: Bank slo terroralarm – trodde hunden Dash var fra ISZehlif tror ikke på skolens unnskyldning om at det hele var en feil i teksten. – Skolen kontaktet meg og var frekke nok til å si at dette var en skrivefeil. Jeg er uenig. La oss være ærlige, skriver hun på Facebook. 287 eksemplarer av årboken skal ha blitt distribuert før feilen ble oppdaget, og det bes nå om at de leveres tilbake. Tidligere skal det ha vært en jente ved navnet Isis Philips ved skolen, men det er ikke kjent om hun fremdeles er student der. Les også: Daniel var gissel hos IS: Jeg ønsket bare å døInspektør for skoledistriktet, Mat Holton, forteller at begge jentenes familier er kontaktet og at hendelsen vil bli undersøkt. – Hvis de finner ut at en student oppførte seg uansvarlig og gjorde dette med vilje vil administrasjonen iverksette nødvendige tiltak, sier Holton til Los Angeles Times. Også skolens rektor Susan Petrocelli legger seg flat - og skriver på Twitter at de «gjør alt de kan for å korrigere og ettergå den beklagelige trykkfeilen». De ansvarlige for årboken gikk ut på Twitter og beklaget hendelsen: – Vi er veldig lei oss for det som skjedde i årboken. Vi skulle ha sjekket hvert enkelt navn nøye og vi hadde ingen intensjon om å skape denne misforståelsen. Det er vår feil og det er helt utilgivelig. Leste du denne? Ikke rart elever går i bakken
En grov skrivefeil førte til at Bayan Zehlif (17) fikk navnet «Isis» i skolens årbok.